section_heading: Životopis
paragraph_text: Jedno od njegovih glavnih dostignuća spas je brončanog stojećeg kipa bana Josipa Jelačića od propasti kada je 1947. godine po nalogu tadašnje komunističke vlasti rastavljen i srušen. Dr Antun Bauer čuvao je njegove dijelove u podrumu zagrebačke Gliptoteke. Kip je vraćen na glavni zagrebački trg 11. listopada 1990. godine jednim od prvih poteza novih demokratskih vlasti.